31986R3886
L 361/18
JURNALUL OFÍCIAL AL UNIUNII EUROPENE
REGULAMENTUL (CEE) NR. 3886/86 AL COMISIEI
din 19 decembrie 1986
de modificare a Regulamentului (CEE) nr. 1119/79 de stabilire a normelor speciale de aplicare a sistemului de licențe de import în sectorul semințelor
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 2358/71 al Consiliului din 26 octombrie 1971 privind organizarea comună a pieței în sectorul semințelor (1), astfel cum a fost modificat ultima dată prin Regulamentul (CEE) nr. 1355/86 (2), în special articolul 4 alineatul (2),
întrucât articolul 4 din Regulamentul (CEE) nr. 2358/71 prevede necesitatea unor licențe de import pentru anumite produse în sectorul semințelor; întrucât Regulamentul (CEE) nr. 2811/86 (3) al Comisiei a modificat, inter alia, Regulamentul (CEE) nr. 1117/79 al Comisiei din 6 iunie 1979 de specificare a produselor în sectorul semințelor supuse sistemului licențelor de import (4), pentru a supune sistemului licențelor sorgul hibrid destinat însămânțării; întrucât trebuie modificat în consecință Regulamentul (CEE) nr. 1119/79 (5) al Comisiei;
întrucât măsurile prevăzute de prezentul regulament sunt conforme cu avizul Comitetului de gestionare a semințelor.
ADOPTĂ PREZENTUL REGULAMENT:
Articolul 1
La articolul 1 din Regulamentul (CEE) nr. 1119/79, partea de teză „pentru porumbul hibrid destinat însămânțării” se elimină.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 1986.